Strandarlandasamráðingarnar um svartkjaft og norðhavssild fyri 2020 loknar Hesa vikuna hava strandarlandasamráðingar verið í London um fiskiskapin eftir svartkjafti og norðhavssild fyri 2020. Strandarlandasamráðingarnar um norðhavssild fóru fram undir føroyskum formansskapi, og samdust strandarlondini um eina mest loyvdu veiðu (MLV) á 525.594 tons fyri 2020 samsvarandi ICES ráðgevingini fyri 2020. Eftir at semjan varð undirritað í dag, yvirtók Noreg formansskapin fyri samráðingunum um norðhavssild fyri 2021. svartkjaftinum samdust strandarlondini um eina mest loyvdu veiðu á 1.161. 615 tons fyri 2020, samsvarandi ICES ráðgevingini fyri 2020. Hesar samráðingar fóru fram undir íslendskum formansskapi. Eftir at semjan varð undirritað í dag yvirtók ES formansskapin fyri samráðingunum um svartkjaft fyri 2021. Luttakandi londini vóru Føroyar, Evropasamveldið, Grønland, Ísland, Noreg og Russland.